নিরাপদ কলকাতা! শিশু ও প্রবীণদের জন্য দেশের ‘সেরা শহর’, বলছে এনসিআরবি রিপোর্ট

কলকাতা: দেশের সবচেয়ে নিরাপদ শহর হিসেবে ফের উঠে এল কলকাতার (Kolkata) নাম। কেন্দ্রের ন্যাশনাল ক্রাইম রেকর্ড ব্যুরো (NCRB)-র সদ্য প্রকাশিত ২০২৩ সালের রিপোর্টে স্পষ্টভাবে জানানো হয়েছে, ভারতের ১১টি বড় শহরের তুলনায় কলকাতায় শিশু ও প্রবীণদের উপর অপরাধের হার সবচেয়ে কম (Kolkata is Safest City)।

রিপোর্ট অনুযায়ী, দিল্লিতে যেখানে প্রবীণদের উপর অপরাধের ঘটনা ঘটেছে ১৩৬১টি, সেখানে কলকাতায় মাত্র ৬টি। প্রবীণদের উপর হামলা, খুন, চুরি বা প্রতারণার মতো অপরাধের সংখ্যা নগণ্য বললেই চলে।

আরও পড়ুন: মুখ্যমন্ত্রীর গানে গানে লক্ষ্মীপুজোর শুভেচ্ছা

শুধু প্রবীণ নয়, শিশুদের ক্ষেত্রেও কলকাতা দেশের সবচেয়ে সুরক্ষিত শহর। ২০২৩ সালে কলকাতায় নাবালক ও নাবালিকাদের উপর অপরাধের সংখ্যা ২৯৭টি, যার মধ্যে যৌন নির্যাতনের ঘটনা ১৯২টি। অন্যদিকে দিল্লিতে এই সংখ্যা ৭,৭৩১টি, যেখানে ৯,০৫৭ জন শিশু অপরাধের শিকার হয়েছে।

তুলনামূলকভাবে অন্যান্য শহরগুলিতে শিশুদের উপর অপরাধের সংখ্যা মুম্বইয়ে ৩,১৮৬, বেঙ্গালুরুতে ২,০৯৮, ইন্দোরে ১,২৮২, পুণেতে ১,২৬৩, জয়পুরে ১,১১৬, চেন্নাইয়ে ৬৮৬, হায়দরাবাদে ৬৯৪।

According to the NCRB report, Kolkata has once again been declared the safest city in India.

With only 83.9 cognizable offences per one lakh population, Kolkata records the lowest crime rate among 19 major Indian cities with populations exceeding 20 lakh.

For the fourth… pic.twitter.com/8rnpEFUv2S

— All India Trinamool Congress (@AITCofficial) October 4, 2025

প্রবীণদের ক্ষেত্রে এনসিআরবি রিপোর্ট বলছে, দিল্লিতে অপরাধের শিকার ১৩৬৬ জন প্রবীণ, বেঙ্গালুরুতে ৬৫৫, মুম্বইয়ে ৫২০, চেন্নাইয়ে ৩৯৯, আর কলকাতায় মাত্র ৬ জন। বিশেষজ্ঞদের মতে, কলকাতা পুলিশের “সেফ সিটি প্রজেক্ট” এবং রাজ্য সরকারের বিভিন্ন প্রবীণ ও শিশু নিরাপত্তা প্রকল্প এই ইতিবাচক ফলের অন্যতম কারণ।

দেখুন আরও খবর:

The post নিরাপদ কলকাতা! শিশু ও প্রবীণদের জন্য দেশের ‘সেরা শহর’, বলছে এনসিআরবি রিপোর্ট first appeared on KolkataTV.